Marcelo Caetano
Store norske leksikon,Historie,Verdens historie og samtidshistorie,Europa,Portugals historie
Marcello José das Neves Alves Caetano var en portugisisk politiker, og siste statsminister under diktaturet (Estado Novo) før nellikrevolusjonen. Han var utdannet som jurist og medlem av den ekstreme høyregruppen Os integralistas.
Caetano ble ansatt i finansdepartementet under Salazar i 1929, og var professor ved Universitetet i Lisboa 1933–68. Han utarbeidet sammen med Salazar den korporativistiske og autoritære forfatningen av 1933.I 1968 overtok han som statsminister etter Salazar og fortsatte dennes politikk. I april 1974 ble han fjernet ved et kupp, kjent som nellikrevolusjonen, som ledet til innføring av demokrati i Portugal. Caetano reiste til Madeira og gikk senere i eksil i Brasil. Les mer i Store norske leksikon Portugals historie Portugals samtidshistorie